text: Pólskur journalistur: Fernando Santos verður koyrdur í dag ella í morgin
text: #000001
text: Kuba Cimoszko roknar við, at portugisiski venjarin hjá Póllandi missir starvið um heilt stutta tíð
text: #000002
text: Fernando Santos er ein dead man walking, sambært pólskum tíðindamanni (Mynd: EPA-EFE)
text: #000003
text: – Vit tosa um dagar – ella rættari sagt tímar, so missir Fernando Santos starvið sum landsliðsvenjari hjá Póllandi.
text: #000004
text: So avgjørdur er ítróttarjournalisturin hjá WP SportoweFakty, Kuba Cimoszko, tá FM1 spyr hann, hvussu stendur til við venjaraspurninginum í Póllandi eftir pólska ósigurin í Albania í gjárkvøldið.
text: #000005
text: Pólski tíðindamaðurin segði undan dystinum móti Føroyum, at starvið hjá Fernando Santos hekk í sera klønum tráð. Hetta, tí úrslitini ikki hava gingið eftir vild, men eisini tí at tað hevur verið alt ov nógv rumbul kring pólska landsliðið seinastu tíðina.
text: #000007
text: Eftir tap fyri Kekkia, Moldova og serliga eftir tapið fyri Albania í gjárkvøldið, so fleyt bikarið hjá pólska fótbóltssambandinum yvir í gjárkvøldið, tí sambært Kuba Cimoszko, so er avgerðin longu tikin at koyra portugisiska landsliðsvenjaran til hús. Pólska fótbóltssambandið brúkar nú tíð upp á, hvussu tíðindini skulu koma út, sambært tíðindamanninum.
text: #000008
text: Pólski tíðindamaðurin roknar við, at tað verður ein av hesum trimum venjarunum, sum fær starvið sum nýggjur landsliðsvenjari hjá Póllandi: Marek Papszun, Maciej Skorża ella Adam Nawałka, sum ikki hevur verið venjari í fleiri ár, sambært Kuba Cimoszko.
text: #000010